Public procurement notice: Contract Award Notice
Published: 2016-04-20
Buyer: Frederiksberg Kommune
Country: DK
Region: Hovedstaden
Contract type: Services
Procedure: Open procedure
CPV classification: 72000000
Award criteria: Pris, Kvalitet

Technical requirements: Pris
Kvalitet
Frederiksberg Kommune udbyder implementering, vedligeholdelse, support, drift og videreudvikling af et økonomisystem inkl. e-handelsløsning grundet kontraktudløb på nuværende løsning pr. 31.12.2016. Modsat nuværende løsning udbydes Økonomisystem og Løn- og Personalesystem hver for sig, hvorfor nærværende udbud skal ses i tæt sammenhæng med udbuddet på Løn- og Personalesystem, der annonceres sideløbende. Frederiksberg Kommune har fokus på at finde en systemløsning, der understøtter de forretningsmæssige, procesmæssige og funktionelle behov, der eksisterer i Frederiksberg Kommunes nuværende organisering med en høj grad af decentralisering.
Kontrakten og bilagene er en integreret del af det samlede udbudsmateriale, hvorfor der skal tages højde for kontraktens med tilhørende bilags betingelser og vilkår ved tilbudsgivningen. Løsningens omfang:
Udbuddet skal føre til indgåelsen af en obligatorisk aftale mellem Frederiksberg Kommune og den tilbudsgiver (kontrakthaver), som tildeles kontrakten. Ved en obligatorisk aftale forstås en aftale, hvor Frederiksberg Kommune forpligter sig til kun at købe de pågældende ydelser hos kontrakthaver.
Leverandøren skal, i en implementeringsperiode på maksimalt 9 måneder fra kontraktstart stå for de i bilag 1 angivne hovedaktiviteter, suppleret med leverandørens øvrigt angivne aktivitetsbehov..
Leverandøren skal ligeledes i implementeringsperioden som minimum stå for uddannelse af lokale administratorer og superbrugere evt. suppleret med slutbrugeruddannelse af samtlige brugere i Frederiksberg Kommune. Leverandøren skal ligeledes stå for den løbende drift (evt. ekskl. Hosting) service og vedligehold af systemet.
Håndhævelseslovens § 7 fastsætter følgende klagefrister for EU-udbud, som ordregiver henholder sig til:
(1) Klage over ikke at være blevet prækvalificeret skal være indgivet til Klagenævnet for Udbud inden 20 kalenderdage regnet fra dagen efter den dag, hvor ordregiveren har afsendt en underretning til de berørte ansøgere om, hvem der er blevet prækvalificeret, jf. Håndhævelseslovens § 2, stk. 1, nr. 1, hvis underretningen har angivet en kort redegørelse for de relevante grunde for beslutningen, jf. lovens § 7, stk. 1.
(2)Klager over andet end ordregivers prækvalifikationsbeslutninger under nr. (1) skal være indgivet til Klagenævnet for Udbud inden:
— 45 dage efter at ordregiveren har offentliggjort en bekendtgørelse i EU-Tidende om, at ordregiveren har indgået en kontrakt, hvor fristen regnes fra dagen efter den dag, hvor bekendtgørelsen er blevet offentliggjort.
— 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en kort redegørelse for de relevante grunde for beslutningen.
— 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. Håndhævelseslovens § 2, stk. 2.
(3) Klager over kontraktindgåelse uden gennemførelse af udbud efter Håndhævelseslovens § 4 skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse EU-Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i EU-Tidende.
Ovenstående gælder også for sagsanlæg ved domstolene om, at de regler, der er nævnt i Håndhævelseslovens § 1, stk. 2, nr. 1 og 2, er overtrådt, og sagsøgeren ikke forinden har indgivet klage til Klagenævnet for Udbud herom.


Winner: Fujitsu A/S
Number of bids: 3